          
Na temelju  članka 2. i 6. Pravilnika za primjenu zakona o pečatima i žigovima s grbom Republike Hrvatske („Narodne novine“ broj 93/95) i članka 46. Statuta Općine Kloštar Podravski («Službeni glasnik Koprivničko-križevačke» broj 4/21) Općinski načelnik Općine Kloštar Podravski, dana 15. lipnja 2026. godine donosi

PRAVILNIK
O PEČATIMA  OPĆINE KLOŠTAR PODRAVSKI, NAČINU NJIHOVE UPOTREBE I ČUVANJU

Članak 1.
Ovim Pravilnikom  utvrđuje se broj pečata općinskih tijela, Jedinstvenog upravnog odjela Općine Kloštar Podravski,  redni brojevi na pečatima te način uporabe i čuvanje pečata.
Članak 2.
Općina Kloštar Podravski ima ukupno 4 pečata to:
· 4 pečata promjera 38 mm,

1. Općinsko vijeće ima jedan pečat.
Pečat Općinskog vijeća okruglog je oblika, promjera 38 mm, s rednim brojem 1.
Na pečatu se nalazi grb Republike Hrvatske u sredini pečata te sljedeći sadržaj: u gornjem dijelu pečata REPUBLIKA HRVATSKA, KOPRIVNIČKO-KRIŽEVAČKA ŽUPANIJA, OPĆINA KLOŠTAR PODRAVSKI, a u donjem dijelu, OPĆINSKO VIJEĆE, KLOŠTAR PODRAVSKI.
Naziv "REPUBLIKA HRVATSKA" u pečatu mora biti ispisan većim slovima od teksta ostalog sadržaja pečata.
Otisak pečata iz ovog članka upotrebljava se na aktima koje donosi Općinsko vijeće, predsjednik Općinskog vijeća i radna tijela Općinskog vijeća.

2.  Općinski načelnik ima dva pečata.
 ● Pečat Općinskog načelnika okruglog je oblika, promjera 38 mm, s rednim brojem 1; 
 ● Pečat Općinskog načelnika okruglog je oblika, promjera 38 mm, s rednim brojem 2.
Na pečatu se nalazi grb Republike Hrvatske u sredini pečata te sljedeći sadržaj: u gornjem dijelu pečata REPUBLIKA HRVATSKA, KOPRIVNIČKO-KRIŽEVAČKA ŽUPANIJA, OPĆINA KLOŠTAR, OPĆINSKI NAČELNIK, KLOŠTAR PODRAVSKI.
Naziv "REPUBLIKA HRVATSKA" u pečatu mora biti ispisan većim slovima od teksta ostalog sadržaja pečata.
Otisak pečata iz ovog članka upotrebljava se na aktima koje donosi ili potpisuje Općinski načelnik i radna tijela koja osniva Općinski načelnik.
3. Jedinstveni upravni odjel Općine Kloštar Podravski ima jedan pečat.
Pečat Jedinstvenog upravnog odjela okruglog je oblika, promjera 38 mm, s rednim brojem 1. 
Na pečatu se nalazi grb Republike Hrvatske u sredini pečata te sljedeći sadržaj: u gornjem dijelu pečata REPUBLIKA HRVATSKA, KOPRIVNIČKO-KRIŽEVAČKA ŽUPANIJA, OPĆINA KLOŠTAR PODRAVSKI, JEDINSTVENI UPRAVNI ODJEL, KLOŠTAR PODRAVSKI
Naziv "REPUBLIKA HRVATSKA" u pečatu  mora biti ispisan većim slovima od teksta ostalog sadržaja pečata.
Otisak pečata iz ovog članka upotrebljava se na aktima koje donose pročelnik i službenici Jedinstvenog upravnog odjela koji su temeljem Pravilnika o unutarnjem redu Jedinstvenog upravnog odjela ovlašteni potpisivati pojedinačne akte.


Članak 3.
Pečati Općinskog vijeća, Općinskog načelnika i Jedinstvenog upravnog odjela čuvaju se u službenim prostorijama  Jedinstvenog upravnog odjela Općine Kloštar Podravski – kod službenika koji vodi urudžbeni zapisnik.

Članak 4.
Viši referent za administrativne poslove vodi evidenciju o izrađenim pečatima i žigovima koja sadrži: redni broj, brojčanu oznaku i datum rješenja Ministarstva uprave kojim je odobrena izrada pečata i žiga, otisak pečata i žiga, redni broj pečata i žiga, datum početka uporabe pečata i žiga, oznaku ustrojstvene jedinice koja rabi pečat i žig, potpis ovlaštenog djelatnika kojem su pečat i žig povjereni na uporabu, dan kada su pečat i žig dostavljeni nadležnom ministarstvu radi uništavanja i rubriku za primjedbe.
Članak 5.
Ovaj Pravilnik stupa na snagu osmog dana od dana objave u „Službenom glasniku Koprivničko-križevačke županije“.

